အေးလွင်

အေးလွင်  သည် မြန်မာနိုင်ငံ စစ်တုရင်အဖွဲ့ချုပ်က ကြီးမှူးကျင်းပသည့် အမျိုးသားတံခွန်စိုက် စစ်တုရင်ပြိုင်ပွဲတွင် တံခွန်စိုက်ချန်ပီယံဆု ၆ ကြိမ်ရရှိခဲ့သူဖြစ်သည်။ အေးလွင်သည် တံခွန်စိုက်ချန်ပီယံဆုကို  ၁၉၈၀၊ ၁၉၈၃၊ ၁၉၈၄၊ ၁၉၈၆၊ ၁၉၈၇၊ နှင့် ၁၉၉၁ ခုနှစ်တို့တွင် ချန်ပီယံဆု ရရှိခဲ့သည်။ .

၁၉၅၈ ခုနှစ်၊ ဩဂုတ်လ (၃)ရက်နေ့ တနင်္ဂနွေနေ့တွင် မော်လမြိုင်မြို့တွင် ဖွားမြင်ခဲ့သည်။

ထူးခြားချက်များ
အေးလွင်သည် မွေးရာပါ စကားမပြောနိုင်၊ အသံမကြားနိုင်အဖြစ် မွေးဖွားခဲ့ရသော်လည်း စစ်တုရင်ကစားခြင်းကို ငယ်စဉ်ကတည်းက ထူးချွန်စွာ လက်စွမ်းပြနိုင်ခဲ့သူဖြစ်သည်။ နိုင်ငံလက်ရွေးစင် ကစားသမားအဖြစ် နိုင်ငံတကာ စစ်တုရင်ပြိုင်ပွဲများတွင် ယှဉ်ပြိုင်ကစားခဲ့သည်။
၂၀၀၇ ခုနှစ်တွင် အမြင်အာရုံချွတ်ယွင်းခဲ့ရပြီး ခွဲစိတ်ကုသသော်လည်း မအောင်မြင်ဘဲ မျက်စိကွယ်ခဲ့ရသည်။ အမြင်အာရုံ ချို့တဲ့သွားသော်လည်း စိတ်ဓာတ်မကျဘဲ နိုင်ငံဂုဏ်ဆောင် မျက်မမြင်စစ်တုရင်ကစားသမားအဖြစ် ၂၀၀၉ ခုနှစ်တွင် ပါဝင်ခဲ့သည်။

အောင်မြင်မှုမှတ်တမ်းများ 
၂၀၀၉ ခုနှစ်  မလေးရှားနိုင်ငံ ကွာလာလမ်ပူမြို့တွင် ကျင်းပပြုလုပ်ခဲ့သော ၅ ကြိမ်မြောက်  အာဆီယံ မသန်စွမ်း အားကစားပြိုင်ပွဲ  တွင် မြန်မာနိုင်ငံကိုယ်စားပြုအဖြစ် စတင်ပါဝင်ကစားခဲ့ပြီး ငွေတံဆိပ် (၂)ခု ၊ ကြေးတံဆိပ် (၂) ခု ဆုရရှိခဲ့သည်။ 
၂၀၁၁ ခုနှစ် အင်ဒိုနီးရှားနိုင်ငံ တွင် ကျင်းပခဲ့သော (၆)ကြိမ်မြောက် အာဆီယံ မသန်စွမ်း အားကစားပြိုင်ပွဲ တွင် ရွှေတံဆိပ် (၂) ဆု၊ ကြေးတံဆိပ် (၂) ဆု ရရှိခဲ့သည်။
၂၀၁၄ ခုနှစ် မြန်မာနိုင်ငံတွင် ကျင်းပြုလုပ်ခဲ့သော (၇)ကြိမ်မြောက်  အာဆီယံ မသန်စွမ်း အားကစားပြိုင်ပွဲ တွင် ရွှေတံဆိပ် (၂) ဆု၊ ငွေတံဆိပ် (၂) ဆု ရရှိခဲ့သည်။
၂၀၁၅ ခုနှစ် စင်ကာပူနိုင်ငံတွင် ကျင်းပြုလုပ်ခဲ့သော (၈)ကြိမ်မြောက် အာဆီယံ မသန်စွမ်း အားကစားပြိုင်ပွဲ တွင်  ရွှေတံဆိပ် (၄) ဆု ရရှိခဲ့သည်။

ကွယ်လွန်ခြင်း 
၂၀၁၆ ခုနှစ် နိုဝင်ဘာလ ၁၉ ရက်နေ့ အသက် ၅၈ နှစ်အရွယ်တွင် ရန်ကုန်မြို့၌ ကွယ်လွန်ခဲ့သည်။

References

မြန်မာ စစ်တုရင် ကစားသမားများ